ประกาศกรมการค้าภายในเรื่องหลักเกณฑ์และวิธีการตรวจสอบการแสดงปริมาณของสินค้าหีบห่อ[๑] เพื่อให้การตรวจสอบความถูกต้องของการแสดงปริมาณของสินค้าหีบห่อเป็นไปด้วยความถูกต้องและสอดคล้องกับพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด(ฉบับที่ ๓) พ.ศ. ๒๕๕๗ อาศัยอำนาจตามความในมาตรา ๖๓ วรรคสาม แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ อธิบดีกรมการค้าภายในจึงออกประกาศไว้ ดังต่อไปนี้ข้อ ๑ ประกาศนี้ให้ใช้บังคับตั้งแต่วันประกาศเป็นต้นไปข้อ ๒ ในประกาศนี้ประกาศกระทรวงพาณิชย์ หมายความว่าประกาศกระทรวงพาณิชย์ เรื่อง กำหนดชนิดของสินค้าหีบห่อหลักเกณฑ์และวิธีการแสดงปริมาณของสินค้า และอัตราเผื่อเหลือเผื่อขาด ลงวันที่ ๑๒มีนาคม พ.ศ. ๒๕๖๑ข้อ ๓ การตรวจสอบความถูกต้องของการแสดงปริมาณของสินค้าหีบห่อที่มีการแสดงปริมาณสุทธิไว้เท่ากันเป็นหน่วยของน้ำหนักและหน่วยของปริมาตร ให้เป็นไปตามหลักเกณฑ์และวิธีการดังนี้(๑) เกณฑ์การสุ่มตัวอย่างสินค้าเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่๑ แต่ไม่เกินอัตราเผื่อเหลือเผื่อขาดฝ่ายน้อยขั้นที่ ๒ ตามข้อ ๖ (๒) ของประกาศกระทรวงพาณิชย์ และค่าแก้ไขให้เป็นไปตามตาราง ดังต่อไปนี้จำนวนสินค้าหีบห่อจำนวนหีบห่อที่สุ่มตัวอย่างเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่ ๑ แต่ไม่เกินขั้นที่ ๒ค่าแก้ไขไม่เกิน ๕๐ หีบห่อไม่เกิน ๑๐ หีบห่อ--มากกว่า ๕๐ แต่ไม่เกิน ๑๐๐ หีบห่อ๒๐ หีบห่อ๑๐.๖๔๐มากกว่า ๑๐๐ แต่ไม่เกิน ๕๐๐ หีบห่อ๕๐ หีบห่อ๓๐.๓๗๙มากกว่า ๕๐๐ แต่ไม่เกิน ๓,๒๐๐ หีบห่อ๘๐ หีบห่อ๕๐.๒๙๕มากกว่า ๓,๒๐๐ หีบห่อ๑๒๕ หีบห่อ๗๐.๒๓๔(๒) เกณฑ์การพิจารณาค่าเฉลี่ยกำหนดให้ค่าเฉลี่ยของปริมาณที่ตรวจสอบได้รวมกับผลคูณของค่าเบี่ยงเบนมาตรฐานของปริมาณที่ตรวจสอบได้กับค่าแก้ไขต้องไม่น้อยกว่าปริมาณสุทธิที่แสดง(๓) สินค้าแต่ละหีบห่อ ต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ข้อ ๔ การตรวจสอบความถูกต้องของการแสดงปริมาณของสินค้าหีบห่อรายการก๊าซปิโตรเลียมเหลวเฉพาะบรรจุถังใช้สำหรับหุงต้ม ให้เป็นไปตามหลักเกณฑ์และวิธีการดังนี้(๑) เกณฑ์การสุ่มตัวอย่างสินค้าเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่๑ แต่ไม่เกินอัตราเผื่อเหลือเผื่อขาดฝ่ายน้อยขั้นที่ ๒ ตามข้อ ๖ (๒) ของประกาศกระทรวงพาณิชย์ และค่าแก้ไขให้เป็นไปตามตาราง ดังต่อไปนี้จำนวนสินค้าหีบห่อจำนวนหีบห่อที่สุ่มตัวอย่างเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่ ๑ แต่ไม่เกินขั้นที่ ๒ค่าแก้ไขไม่เกิน ๒๐ หีบห่อทุกหีบห่อ--มากกว่า ๒๐ หีบห่อ๒๐ หีบห่อ๑๐.๖๔๐(๒) เกณฑ์การพิจารณาค่าเฉลี่ย กำหนดให้ค่าเฉลี่ยของปริมาณที่ตรวจสอบได้รวมกับผลคูณของค่าเบี่ยงเบนมาตรฐานของปริมาณที่ตรวจสอบได้กับค่าแก้ไขต้องไม่น้อยกว่าปริมาณสุทธิที่แสดง(๓) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ข้อ ๕ การตรวจสอบความถูกต้องของการแสดงปริมาณของสินค้าหีบห่อที่ประกอบด้วยเนื้อสินค้าและส่วนประกอบที่เป็นของเหลวให้ตรวจสอบปริมาณสุทธิและตรวจสอบปริมาณเนื้อสินค้าตามหลักเกณฑ์และวิธีการดังนี้(๑) ให้ดำเนินการตรวจสอบปริมาณสุทธิตามข้อ ๓(๒) การตรวจสอบปริมาณเนื้อสินค้า ให้สุ่มตัวอย่างมาตรวจสอบไม่เกิน ๑๐หีบห่อ ตามหลักเกณฑ์และวิธีการดังนี้(ก) เกณฑ์การพิจารณาค่าเฉลี่ยกำหนดให้ค่าเฉลี่ยของปริมาณเนื้อสินค้าที่ตรวจสอบได้ต้องไม่น้อยกว่าปริมาณเนื้อสินค้าที่แสดง(ข) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ ตามข้อ ๖ (๒) ของประกาศกระทรวงพาณิชย์ข้อ ๖ การตรวจสอบความถูกต้องของการแสดงปริมาณของสินค้าหีบห่อที่บรรจุสินค้าชนิดเดียวกันและแสดงปริมาณสุทธิไว้ไม่เท่ากันเป็นหน่วยของน้ำหนัก ให้เป็นไปตามหลักเกณฑ์และวิธีการดังนี้(๑) ให้สุ่มตัวอย่างสินค้ามาตรวจสอบไม่เกิน๑๐ หีบห่อ(๒) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๑ ตามข้อ ๖ (๕) ของประกาศกระทรวงพาณิชย์ข้อ ๗ การตรวจสอบความถูกต้องของการแสดงปริมาณของสินค้าหีบห่อที่แสดงปริมาณสุทธิไว้เท่ากันเป็นหน่วยของความยาว ให้เป็นไปตามหลักเกณฑ์และวิธีการดังนี้(๑) เกณฑ์การสุ่มตัวอย่างสินค้าเพื่อตรวจสอบจำนวนสินค้าหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่๑ แต่ไม่เกินอัตราเผื่อเหลือเผื่อขาดฝ่ายน้อยขั้นที่ ๒ ตามข้อ ๖ (๓) ของประกาศกระทรวงพาณิชย์ และค่าแก้ไขให้เป็นไปตามตาราง ดังต่อไปนี้จำนวนสินค้าหีบห่อจำนวนหีบห่อที่สุ่มตัวอย่างเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่ ๑ แต่ไม่เกินขั้นที่ ๒ค่าแก้ไขไม่เกิน ๒๕ หีบห่อ๒ หีบห่อ--มากกว่า ๒๕ แต่ไม่เกิน ๕๐ หีบห่อ๓ หีบห่อ-๑.๐๐มากกว่า ๕๐ แต่ไม่เกิน ๑๕๐ หีบห่อ๕ หีบห่อ-๐.๓๕มากกว่า ๑๕๐ แต่ไม่เกิน ๕๐๐ หีบห่อ๘ หีบห่อ๑๐.๒๐มากกว่า ๕๐๐ แต่ไม่เกิน ๓,๒๐๐ หีบห่อ๑๓ หีบห่อ๑๐.๑๕มากกว่า ๓,๒๐๐ หีบห่อ๒๐ หีบห่อ๑๐.๑๐(๒) เกณฑ์การพิจารณาค่าเฉลี่ย กำหนดให้ค่าเฉลี่ยของปริมาณที่ตรวจสอบได้รวมกับผลคูณของค่าพิสัยของปริมาณที่ตรวจสอบได้กับค่าแก้ไขต้องไม่น้อยกว่าปริมาณสุทธิที่แสดง(๓) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ข้อ ๘ การตรวจสอบความถูกต้องของการแสดงปริมาณของสินค้าหีบห่อที่แสดงปริมาณสุทธิไว้เท่ากันเป็นจำนวนนับ ให้เป็นไปตามหลักเกณฑ์และวิธีการดังนี้(๑) เกณฑ์การสุ่มตัวอย่างสินค้าเพื่อตรวจสอบจำนวนสินค้าหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่๑ แต่ไม่เกินอัตราเผื่อเหลือเผื่อขาดฝ่ายน้อยขั้นที่ ๒ ตามข้อ ๖ (๔) ของประกาศกระทรวงพาณิชย์และค่าแก้ไข ให้เป็นไปตามตาราง ดังต่อไปนี้จำนวนสินค้าหีบห่อจำนวนหีบห่อที่สุ่มตัวอย่างเพื่อตรวจสอบจำนวนหีบห่อที่อนุญาตให้มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่ ๑ แต่ไม่เกินขั้นที่ ๒ค่าแก้ไขไม่เกิน ๒๕ หีบห่อ๒ หีบห่อ--มากกว่า ๒๕ แต่ไม่เกิน ๕๐ หีบห่อ๓ หีบห่อ-๑.๐๐มากกว่า ๕๐ แต่ไม่เกิน ๑๕๐ หีบห่อ๕ หีบห่อ-๐.๓๕มากกว่า ๑๕๐ แต่ไม่เกิน ๕๐๐ หีบห่อ๘ หีบห่อ๑๐.๒๐มากกว่า ๕๐๐ แต่ไม่เกิน ๓,๒๐๐ หีบห่อ๑๓ หีบห่อ๑๐.๑๕มากกว่า ๓,๒๐๐ หีบห่อ๒๐ หีบห่อ๑๐.๑๐(๒) เกณฑ์การพิจารณาค่าเฉลี่ยกำหนดให้ค่าเฉลี่ยของปริมาณที่ตรวจสอบได้รวมกับผลคูณของค่าพิสัยของปริมาณที่ตรวจสอบได้กับค่าแก้ไขต้องไม่น้อยกว่าปริมาณสุทธิที่แสดง(๓) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ข้อ ๙ ในกรณีดำเนินการตรวจสอบสินค้าหีบห่อถ้าทดสอบน้ำหนักของหีบห่อเปล่าสำหรับใช้บรรจุสินค้า จำนวน ๒๕ หีบห่อปรากฏว่าน้ำหนักเฉลี่ยของหีบห่อเปล่ามากกว่าร้อยละ ๑๐ ของปริมาณสุทธิที่แสดงและค่าเบี่ยงเบนมาตรฐานของน้ำหนักของหีบห่อเปล่ามากกว่า ๐.๒๕ เท่าของอัตราเผื่อเหลือเผื่อขาดขั้นที่๑ ของปริมาณสุทธิที่แสดง ให้ดำเนินการตรวจสอบปริมาณสุทธิของสินค้าหีบห่อดังกล่าวดังนี้(๑) ให้สุ่มตัวอย่างสินค้ามาตรวจสอบไม่เกิน๒๐ หีบห่อ(๒) ให้เปิดหีบห่อเพื่อทำการชั่งตวง วัด หรือนับจำนวนของสินค้าทุกหีบห่อ(๓) เกณฑ์การพิจารณาค่าเฉลี่ยกำหนดให้ค่าเฉลี่ยของปริมาณสุทธิที่ตรวจสอบได้ต้องไม่น้อยกว่าปริมาณสุทธิที่แสดง(๔) จำนวนหีบห่อที่มีความคลาดเคลื่อนเกินอัตราเผื่อเหลือเผื่อขาดฝ่ายน้อยขั้นที่๑ แต่ไม่เกินอัตราเผื่อเหลือเผื่อขาดฝ่ายน้อยขั้นที่ ๒ อนุญาตให้มีได้ไม่เกิน ๑หีบห่อ(๕) สินค้าแต่ละหีบห่อต้องมีความคลาดเคลื่อนไม่เกินอัตราเผื่อเหลือเผื่อขาดขั้นที่ ๒ข้อ ๑๐ การตรวจสอบปริมาณสุทธิของสินค้าหีบห่อที่แสดงปริมาณของสินค้าเป็นหน่วยของปริมาตรหน่วยของความยาว หรือเป็นจำนวนนับ โดยวิธีการชั่งน้ำหนักให้ดำเนินการหาค่าความหนาแน่นค่าน้ำหนักต่อหน่วยความยาว หรือค่าน้ำหนักต่อหน่วยนับเพื่อคำนวณหาค่าปริมาตร ความยาวหรือจำนวนของสินค้า แล้วแต่กรณีประกาศ ณ วันที่ ๘ มิถุนายน พ.ศ. ๒๕๖๑บุณยฤทธิ์ กัลยาณมิตรอธิบดีกรมการค้าภายในพัชรภรณ์/จัดทำ๑๘ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๕๓ ง/หน้า ๒๘/๒ กรกฎาคม ๒๕๖๑